THAI ผนึก “กรมส่งเสริมการค้าระหว่างประเทศ” พัฒนาบุคลากร
THAI ผนึก "กรมส่งเสริมการค้าระหว่างประเทศ" พัฒนาบุคลากร ณ สำนักงานใหญ่ การบินไทย
17 ก.ย. 2562

บริษัท การบินไทย จำกัด (มหาชน) หรือ THAI จัดพิธีลงนามความร่วมมือในการแลกเปลี่ยนองค์ความรู้ด้านการพัฒนาบุคลากร ระหว่าง THAI และ กรมส่งเสริมการค้าระหว่างประเทศ โดยมี นายสุเมธ ดำรงชัยธรรม กรรมการผู้อำนวยการใหญ่ THAI และ นางสาวบรรจงจิตต์ อังศุสิงห์ อธิบดีกรมส่งเสริมการค้าระหว่างประเทศ ร่วมลงนาม โดยมี นายวิทยากร มณีเนตร รองอธิบดีกรมส่งเสริมการค้าระหว่างประเทศ และ นางสุวิมล บัวเลิศ รองกรรมการผู้อำนวยการใหญ่สายทรัพยากรบุคคล THAI ร่วมเป็นสักขีพยาน
พร้อมด้วยนายเชิดพันธ์ โชติคุณ ผู้อำนวยการใหญ่ฝ่ายพัฒนาและฝึกอบรมบุคลากร THAI และ นายนันทพงษ์ จิระเลิศพงษ์ ผู้อำนวยการสถาบันพัฒนาผู้ประกอบการการค้ายุคใหม่ กรมส่งเสริมการค้าระหว่างประเทศ ร่วมในพิธี ณ สำนักงานใหญ่ การบินไทย